CELEX: 62020CN0607
Language: fi
Date: 2020-11-17 00:00:00
Title: Asia C-607/20: Ennakkoratkaisupyyntö, jonka First-tier Tribunal (Tax Chamber) (Yhdistynyt kuningaskunta) on esittänyt 17.11.2020 – GE Aircraft Engine Services Ltd v. The Commissioners for Her Majesty’s Revenue & Customs

25.1.2021   
            
            
               FI
            
            
               Euroopan unionin virallinen lehti
            
            
               C 28/30
            
         
      Ennakkoratkaisupyyntö, jonka First-tier Tribunal (Tax Chamber) (Yhdistynyt kuningaskunta) on esittänyt 17.11.2020 – GE Aircraft Engine Services Ltd v. The Commissioners for Her Majesty’s Revenue & Customs
      (Asia C-607/20)
      (2021/C 28/49)
      Oikeudenkäyntikieli: englanti
      
         Ennakkoratkaisua pyytänyt tuomioistuin
      
      First-tier Tribunal (Tax Chamber)
      
         Pääasian asianosaiset
      
      
         Valittaja: GE Aircraft Engine Services Ltd
      
         Vastapuoli: The Commissioners for Her Majesty’s Revenue & Customs
      
         Ennakkoratkaisukysymykset
      
      
                  1)
               
               
                  Muodostaako se, että verovelvollinen antaa osana työstään hyvin suoriutuvien työntekijöiden palkitsemisohjelmaa työntekijöille arvoseteleitä, jotka voidaan käyttää kolmansina osapuolina olevissa vähittäiskaupoissa, direktiivin 2006/112 (1) 26 artiklan 1 kohdan b alakohdassa tarkoitetun ”omaan tai henkilöstönsä yksityiseen käyttöön tai yleisesti ottaen muita kuin yrityksen varsinaisia tarkoituksia varten” suoritetun palvelun?
               
            
                  2)
               
               
                  Onko ensimmäiseen kysymykseen annettavan vastauksen kannalta merkitystä sillä, että arvosetelien henkilöstölle antaminen tapahtuu verovelvollisen yrityksen varsinaisia tarkoituksia varten?
               
            
                  3)
               
               
                  Onko ensimmäiseen kysymykseen annettavan vastauksen kannalta merkitystä sillä, että henkilöstön jäsenille annettavat arvosetelit on tarkoitettu heidän omaan käyttöönsä ja että niitä voidaan käyttää henkilöstön jäsenten yksityiseen käyttöön?
               
            
         (1)  Yhteisestä arvonlisäverojärjestelmästä 28.11.2006 annettu neuvoston direktiivi 2006/112/EY (EUVL 2006, L 347, s. 1).